stanford-oval/wikipedia huggingface dataset:
גשר הרכבת הבריטי על נחל אופקים

| --- | --- |

 מידע כללי
 סוג:  גשר רכבת 
 מיקום:  הנגב 
 מדינה:  ישראל 
 הקמה ובנייה
 תקופת הבנייה:  ?–1918
 תאריך פתיחה רשמי:  1918 
 חומרי בנייה:  ברזל 
 מידות
 אורך:  130 מ' 
 מידע טכני
 מפתחים:  8 
 מִפְתָּח מרבי:  5.5 מ' 
 קואורדינטות:  31°16′53″N 34°39′00″E﻿ / ﻿31.28141°N 34.64998°E﻿ / 31.28141; 34.64998
  מפת מיקום  מפה דינמית   (למפת מערב הנגב מוגדלת) גשר הרכבת הבריטי על נחל אופקים (למפת מערב הנגב רגילה) גשר הרכבת הבריטי על נחל אופקים (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גשר הרכבת הבריטי על נחל אופקים (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גשר הרכבת הבריטי על נחל אופקים   he גשר הרכבת הבריטי על נחל אופקיםhe גשר הרכבת הבריטי על נחל אופקיםמפת  __ אופקים (in English: Ofakim)  __ בסיס חצרים (in English: Hatzerim Airbase) [‌צפון הנגב‌]מכל הכיוונים: __ מועצה אזורית מרחבים (in English: Merhavim Regional Council) ממזרח: __ מועצה אזורית בני שמעון (in English: Bnei Shimon Regional Council) tabBackground:;tabBorder:#aaa;defaultTab:0;
 
גשר הרכבת ליד אופקים. מבט מדרום מתוך אפיק הנחל
סוללת הרכבת הזמנית מצפון לגשר
גשר הרכבת ליד אופקים. מבט ממזרח על פלטפורמת הגשר
גשר הרכבת הבריטי על נחל אופקים הוא גשר רכבת ממתכת מדרום לאופקים. הגשר עובר מעל נחל אופקים (שנקרא בתקופת הקמת הגשר "וואדי חנפיש") והיה חלק ממסילת הרכבת רפיח - באר שבע שנחנכה ב-8 במאי 1918. מסילה זו נבנתה, בהדרגה, מרפיח מזרחה, על מנת לתמוך, לוגיסטית, במאמץ של חיל המשלוח המצרי (1916) להבקיע את שערי ארץ ישראל במסגרת המערכה על סיני וארץ ישראל במלחמת העולם הראשונה תחילה מול העיר עזה ומאוחר יותר מול באר שבע. הגשר עצמו נבנה לאחר כיבוש באר שבע על מנת להשלים את סלילת קו עד העיר. בסיום סלילתו עבר הקו בעל רוחב הפסים התקני - 143.5 ס"מ, מרפיח במערב, לצד מעיינות נחל הבשור, ומעל נחל אופקים ונחל פטיש בואכה תחנת הרכבת המנדטורית בבאר שבע.
מבנה

אורכו של הגשר כ-130 מטר וגובהו המרבי מעל האפיק כ-12 מטר. הוא עשוי קורות פלדה כפולות המחוברות ביניהן בחיזוקים ממוסמרים, מונח בקצותיו על תמיכות בטון, ונשען על שבעה זוגות של עמודי פלדה בקוטר 1.3 מ' המלאים בבטון, מחוזקים ביניהם במסגרת פלדה ומונחים על יסודות בטון. המפתח בין מרכזי העמודים נע בין 3.30 מ' במקומות הנמוכים (חמישה זוגות עמודים) ל-5.50 מ' באזורים הגבוהים (שני זוגות עמודים), והמרחק בין העמודים 16 מ'. תכנונו של הגשר נעשה על ידי מחלקת הרכבות המצרית (E.S.R – Egyptain State Railway) בקהיר.
מצפון לגשר בנו הבריטים סוללה זמנית ששימשה את הרכבת עד סיום בניית הגשר. הרכבת הראשונה בין רפיח ובאר שבע עברה ב-8 במאי 1918 על גבי הסוללה הזמנית. עם השלמת בניית גשר הברזל ב-30 ביולי 1918 הוסטה התנועה לגשר והסוללה ננטשה. ממזרח לגשר ניתן עדיין לזהות את מסלול הרכבת על בסיס סוללות ומחפורות שקיימות בשטח.
ב-1923 תכננה מחלקת ההנדסה של הרכבת המנדטורית את חיזוק תמוכות הגשר במסגרת הכוונה להחליף את הקטר שנע על הקו בקטר אמריקאי חדש מדגם "בולדוין" שהיה כבד יותר. בסופו של דבר לא יצאה התוכנית אל הפועל והקטר הישן המשיך לפעול על הקו עד סגירתו ב-1927.
מתחם הגשר הוא חלק מפארק סיירת שקד ובקצהו המזרחי של הגשר ניצבת אנדרטה לזכר חללי הסיירת.
הפארק וגשר הרכבת הגדול על קורות המתכת שלו הם הקשר והגשר בין ותיקי הסיירת לבין מפקדי ולוחמי חטיבת גבעתי והמשפחות השכולות, המובילים את רוח חזונם של ותיקי הסיירת.
ראו גם

הרכבת בארץ ישראל במלחמת העולם הראשונה
הערות שוליים

↑  ראו מאמרו של אמנון גת, עמוד 106
↑  מאחר שהסוללה נבנתה מאדמה מקומית שחקו אותה הגשמים וקיים סיכון להתמוטטות חלקים ממנה
↑  במסגרת השינוי המתוכנן חוזק גם גשר הרכבת מעל נחל הבשור
דואן אלמדאר

דואן אלמדאר (בטורקית: Doğan Alemdar; נולד ב-29 באוקטובר 2002 בקייסרי שבטורקיה) הוא כדורגלן טורקי המשחק בעמדת השוער בקבוצת סטאד רן מליגת העל הצרפתית ובנבחרת טורקיה.
קריירת מועדונים

אלמדאר נולד בקייסרי שבטורקיה, וגדל במחלקת הנוער של קייסריספור המקומית. בשנת 2019 החל לשחק בקבוצה הבוגרת של המועדון, ובסך הכל ערך 29 הופעות במדי המועדון במסגרת ליגת העל הטורקית.
ב-18 באוגוסט 2021 חתם אלמדאר בסטאד רן מליגת העל הצרפתית. ב-2 בינואר 2022 ערך את הופעת הבכורה שלו במועדון, בהפסד לנאנסי במסגרת הגביע הצרפתי. ב-8 בינואר ערך את הופעת הבכורה שלו במסגרת הליגה, בהפסד 1-0 ללאנס במסגרת המחזור ה-20 לעונת 2021/2022. בסך הכל ערך אלמדאר 12 הופעות ליגה במדי המועדון בעונתו הראשונה.
קריירה בינלאומית

ב-7 ביוני 2022 ערך אלמדאר את הופעת הבכורה שלו בנבחרת טורקיה, בניצחון 6-0 על נבחרת ליטא במסגרת ליגת האומות 2022/2023.
הערות שוליים

↑  Transferts : Kayserispor annonce Dogan Alemdar à Rennes באתר ל'אקיפ, 18 באוגוסט 2021 (בצרפתית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דואן אלמדאר".
דמויי שממית

| דמויי שממית |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
אינפרא־סדרה:: דמויי שממית
שם מדעי
 Gekkota ‏קיווייה, 1817

דמויי שממית (שם מדעי: Gekkota) היא אינפרא-סדרה בתת-סדרת הלטאות שבסדרת הקשקשאים. רוב מיני הקבוצה בעלי כריות שטוחות על אצבעותיהם, עיניהם גדולות וחסרות עפעפיים, ולסתותיהם רחבות וגדולות. חלקם גם מסוגלים להשמיע קולות רועשים, ובהם הגקו הענקי.
דמויי השממית הן לטאות קטנות הפעילות בעיקר בלילה ונפוצות כמעט בכל העולם, כולל במבנים אנושיים. רבים מהם מצטיינים בהסוואה מתוחכמת ביותר, המעלימה אותם מעיני טורפים ומטרפם, הכולל בעיקר חרקים ופרוקי-רגליים.
מיון

אינפרה-סדרה דמויי שממית (Gekkota )
משפחת שממיתיים (Gekkonidae).
משפחת לטאות חסרי-רגל (Pygopodidae).
משפחת קרפודטיליים (Carphodactylidae).
משפחת דיפלודקטיליים (Diplodactylidae).
משפחת ספארוקטיליים (Sphaerodactylidae).
משפחת פילודקטיליים (Phyllodactylidae).
משפחת אובלפריים (Eublepharidae).
בעבר גם משפחת הדיבמיים (Dibamidae), השתייכה לקבוצה, אולם במשך היא הפכה לאינפרא-סדרה עצמאית.
גשר הרכבת הטורקי על נחל האלה

| --- | --- |

גשר רכבת הטורקי בנחל האלה
 מידע כללי
 סוג:  גשר רכבת 
 מיקום:  כפר אחים 
 מדינה:  ישראל 
 בעלים:  הרכבת הצבאית העות'מאנית 
 הקמה ובנייה
 תקופת הבנייה:  ?–1917
 תאריך פתיחה רשמי:  1917 
 קואורדינטות:  31°44′16″N 34°45′24″E﻿ / ﻿31.73773°N 34.756751°E﻿ / 31.73773; 34.756751
  מפת מיקום  מפה דינמית   (למפת השפלה מוגדלת) גשר הרכבת הטורקי על נחל האלה (למפת השפלה רגילה) גשר הרכבת הטורקי על נחל האלה (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גשר הרכבת הטורקי על נחל האלה (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גשר הרכבת הטורקי על נחל האלה   he גשר הרכבת הטורקי על נחל האלהhe גשר הרכבת הטורקי על נחל האלהמפת  __ קריית מלאכי (in English: Kiryat Malakhi) [‌השפלה וסביבותיה‌]מכל הכיוונים: __ מועצה אזורית באר טוביה (in English: Be'er Tuvia Regional Council) בתווך בין שני חלקי העיר קריית מלאכי: אזור תעשייה באר טובייה (חלק מ-__ מועצה אזורית באר טוביה) tabBackground:;tabBorder:#aaa;defaultTab:0;
 
מסילת הברזל הצבאית העות'מאנית בארץ ישראל 1914–1917
גשר הרכבת הטורקי בנחל האלה הוא גשר רכבת הבנוי מאבן מסותתת ועובר מעל נחל האלה בשתי קשתות רחבות. הוא נבנה בשנת 1917 על ידי מהנדסים גרמניים עבור הצבא העות'מאני, ושימש את הרכבת הצבאית שנעה על המסילה המזרחית מתינה (כפר מנחם) לבית חאנון (שליד עזה) בזמן המערכה על סיני וארץ ישראל במלחמת העולם הראשונה כדי לשלוח כוחות לחזית המלחמה מול הבריטים. הגשר הוא מהשרידים האחרונים של מתקני המסילה המזרחית של הרכבת העות'מאנית בארץ ישראל במלחמת העולם הראשונה.
הגשר נמצא צפונית לעיר קריית מלאכי, בסמוך לאזור התעשייה המקומי ודרומית לכפר אחים ולשרידי הכפר קסטינה. הוא עובר מעל נחל האלה הזורם מהרי יהודה וחוצה את עמק האלה.
סיומו של הנחל בחיבורו לנחל לכיש ומשם נשפך לים. כיום לא נותר זכר למסילת הברזל שעברה במקום בשל פיתוח האזור הדרומי לגשר בעת הקמת אזור התעשייה של קריית מלאכי.
במקום מתוכנן להקמה פארק רכיבת אופניים, ספסלים ופינת פנאי.
המבנה

הגשר בעל שתי קשתות אבן. לבני הגשר עשויות מאבני גיר שאינן אופייניות לסוג הסלעים בסביבת הגשר, לפיכך ניתן להבין כי האבנים נחצבו במקום מרוחק והובלו עד למיקום הגשר לשם בנייתו.
אופן בניית הגשר בוצע בחפזון, זאת משום השימוש בחומרי גלם זולים של פסי הרכבת והתשתית הפרוסה לאורך הקו.
נראה כי הגשר נבנה ללא כל חיזוקי מתכת, מה שסייע לתארך אותו לתקופה העות'מאנית, בה לא היה נהוג לבצע חיזוקים באמצעות מוטות ברזל בתוך מבנה הגשר.
שרידים נוספים

כיום כמעט ואין חלקים נוספים שלמים שמזוהים עם קו הרכבת הצבאית הטורקית למעט גשר הרכבת הטורקי על נחל באר שבע שהיה חלק מאותה מסילה שעברה דרך באר שבע. במרוצת השנים פוצצו קשתותיה מספר פעמים על ידי הבריטים על מנת למנוע תנועת כוחות עליו.
כמו כן שרידים למסילת הברזל עצמה, לא נמצאו משום שלאחר שפורקה השתמשו בחלקיה כחומרי גלם לייצור מחדש.
הגישה למקום

הגישה למקום אפשרית דרך כביש 3 לפני קריית מלאכי בחציית נחל האלה, כ-200 מטר מזרחית לגשר, או דרך כפר אחים, דרך השכונה החדשה בסוף השביל מול הפרדסים. אפשרי גם כמסלול מחניית בית העלמין.
הקשת הצפונית בגשר
יסודות בסיס הגשר
הדופן המזרחית וחיזוקי הצד
הדופן המערבית ומבט כללי
ראו גם

גשר הרכבת הטורקי על נחל בארותיים
גשר הרכבת הטורקי על נחל באר שבע
דמויי קמטן

| דמויי קמטן |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
אינפרא־סדרה:: דמויי קמטן
שם מדעי
 Anguimorpha ‏פורברינגר, 1900

שחזור של הליזאורוס.
דמויי קמטן (שם מדעי: Anguimorpha), היא אינפרא-סדרה של קשקשאים המהווים שלב מעבר בין הלטאות לנחשים ומכילים משפחות קיימות. בתוך הקבוצה נמצאת גם קבוצת דמויי כח המכילה את הלטאות הכח הענקיות. כמו כן היא מכילה מספר משפחות נכחדות כמו המוסזאוריים (Mosasauridae) הימיים.
לרבים מבני המשפחה אין בכלל רגליים והם מזכירים במראם את הנחשים, הקרובים אליהם. לאחרים רגליים קצרות או גוף מגושם. חלקם בעלי לשון מפוצלת קלות והם בעלי גולגולת עבה ולסת קצרה וחזקה. רובם אוכלים מזונות מהחי לרבות חרקים, פרוקי-רגליים, חולייתנים קטנים ונבלות. המינים הגדולים ביותר מהסוג כוח מסוגלים להתמודד אפילו עם איילים.
מיון

קבוצה Neoanguimorpha
משפחה הלודרמיים (Helodermatidae)
קבוצה דיפלוגלוסה (Diploglossa)
משפחה קסנוקזאוריים (Xenosauridae)
משפחה קמטני זכוכית (Diploglossidae)
משפחה קמטני אמריקה (Anniellidae)
משפחה קמטניים (Anguidae)
קבוצה Paleoanguimorpha
קבוצה Shinisauria
משפחה סיניזאוריים (Shinisauridae)
על-משפחה דמויי כח (Varanoidea)
משפחה כוחיים (Varanidae)
משפחה לנתנוטיים (Lanthanotidae)
קבוצה פיתונומורפה (Pythonomorpha)
קבוצה Mosasauroidea - נכחדה
משפחה איגיאלוזוריים (Aigialosauridae)
משפחה מוסזאוריים (Mosasauridae)
קבוצה אופידיומורפה (Ophidiomorpha)
קבוצה אופידיה (Ophidia)
תת-סדרה נחשים (Serpentes)
גשר הרכבת אל חמה

צילום משנת 1908. ניתן לראות קטר וקרונית שירות על הגשר
צילום משנת 1919 של הגשר בשיפוצים לאחר פיצוצו
צילום משנת 1946 של הגשר ההרוס, זמן קצר לאחר פיצוצו
צילום משנת 2012 של הגשר ההרוס
גשר הרכבת אל חַמָּה (גשר חמה, גשר ג'סר אל חאווי, גשר הרוחות) הוא גשר שנבנה על ידי העות'מאנים, מעל הירמוך, בקרבת אתר אל-חמה, ועליו הונחה מסילת הרכבת דרעא-צמח. הגשר חובל פעמיים על מנת למנוע את תנועת הרכבות בין שתי גדות הירדן. לאחר שהופל בליל הגשרים לא תוקן עוד.
ההיסטוריה של הגשר

גשר הרכבת "אל חמה" שעל הירמוך היה חלק מתשתית שלוחת מסילת הרכבת החיג'אזית מדרעא לחיפה. היוזם והמממן של שלוחה זו, והגשרים לאורכה, היה הסולטאן העות'מאני עבדול חמיד השני. הוא מינה את המהנדס הגרמני היינריך אוגוסט מייסנר לתכנן את תשתית המסילה.
בשנת 1903 החלו בחיפה העבודות לבניית השלוחה כשכבר בינואר 1904 נחנך הקטע הראשון בן 59 ק"מ בין תחנת הרכבת חיפה מזרח לתחנת הרכבת בית שאן. ב-15 באוקטובר 1905 נחנכה המסילה לכל אורכה. בהתאם לתאריכים אלו נבנה הגשר בין 1904 ל-1905.
לאחר השלמתו נעו על הגשר רכבות מחיפה לדמשק ובחזרה נסיעה שארכה כ-12 שעות לכיוון אחד. במהלך השנים חובל הגשר  פעמיים:
ב-ספטמבר 1918 פוצץ הגשר על ידי הטורקים הנסוגים לאחר קרב מגידו אך תוקן על ידי יחידת מסילות קנדית תוך תקופה קצרה.
ב-16 ביוני 1946 הוציא הפלמ"ח לפועל את מבצע מרכולת (ידוע גם כליל הגשרים) שבמהלכו חובלו עשרה גשרים בגבולות הארץ (גשרי רכבת וגשרי רכב) במחאה על המשך מדיניות הספר הלבן של ממשלת בריטניה. אחד הגשרים שפוצץ באותו לילה היה גשר אל חמה שעל הירמוך. הפעולה בוצעה על ידי יחידה של כ-40 לוחמים ולוחמות מפלוגה ג' בגדוד השלישי של הפלמ"ח, בפיקוד אהרון ספקטור. הלוחמים יצאו מקיבוץ אפיקים, הגיעו לגשר (אותו מצאו ריק משומרים) ופוצצו אותו בשעה 23:30 עם 400 ק"ג חומר נפץ מסוג ג'לניט. לאחר הפיצוץ נסוגו הלוחמים דרך הגדה המזרחית של הירמוך, וחצו אותו לקיבוץ אשדות יעקב. לאחר חבלה זו לא תוקן הגשר ומבין עשרת הגשרים שחובלו זהו היחיד שנשאר היום במצבו כפי שהיה ביום הפיצוץ.
בעקבות החבלה פסקה תנועת הרכבות לאורך כל המסילה, כך שמי שרצה להגיע ברכבת מחיפה לדמשק נסע עד תחנת הרכבת בצמח, המשיך ברכב לתחנת הרכבת אל חמה שם עלה על הרכבת לדמשק. לאחר שנקבע שערוץ הירמוך יהיה קו הגבול עם ירדן, נסגר אזור הגשר מסיבות ביטחוניות.
מזרחית לגשר הרכבת אל חמה נמצאים גשר אל בנה וגשר בטנה (אם בטמה).
מבנה הגשר

גשר אל חמה היה הגשר השני מעל הירמוך (הגשר הראשון היה ליד תחנת הכוח בנהריים). הוא הוקם ברום של 180 מטר מתחת לפני הים ובמרחק של כ-93 ק"מ מתחנת חיפה מזרח (נקודת האפס). אורך הגשר הוא כ-130 מטר וגובהו כ-20 מטר מעל ערוץ הירמוך. הגשר נתמך על ידי שתי אומנות מצדי הערוץ, שנבנו מאבן בזלת ומבטון, וכן על ידי מספר קשתות אבן בגדה הדרומית. הגשר עצמו נבנה משלוש יחידות של מסבכי מתכת, שהמרכזית בהן הייתה זו שנפלה לנחל.
מצפה גשר אל חמה

ביוני 2016, במלאת 70 שנים לליל הגשרים, נחנך מצפור גשר אל חמה. המצפור ממוקם סמוך למוצב "ברכה" הנטוש, בכביש העולה מחמת גדר. מהמצפור ניתן לראות את שרידי גשר אל חמה שעל הירמוך. במקום הוצב שלט המספר את סיפור הגשר ואת פיצוצו בליל הגשרים.
הערות שוליים

↑  הייתה תוכנית לחבל בגשר על ידי מחתרת ניל"י ב-1917 אולם התוכנית לא התממשה
↑  Col. G. W. Nicholson, ״The Official History of the 
Canadian Army in the First World War; the Canadian Expeditionary 
Force 1914-19", Ottawa, 1962: מצוטט בעיתון Hrakevet מרץ 1991, 1962
↑  היה זה הגשר הארוך ביותר בארץ ישראל באותה תקופה
↑  אלי אלון, נחנך מצפה גשר "אל-חמה", באתר News1 מחלקה ראשונה, 19 ביוני 2016
| רכבת העמק |
| --- | --- | --- |
| מסילות קשורות | מסילת הרכבת החיג'אזית • מסילת הרכבת דרעא–צמח • מסילת העמק • מסילת השומרון • הרכבת הצבאית העות'מאנית | תחנת חיפה מזרח |
| אישים | לורנס אוליפנט • עבדול חמיד השני • יהודה לבנוני • יעקב מושלי • היינריך אוגוסט מייסנר • קלוד קונדר • ברוך קטינקא • גוטליב שומאכר | תחנת חיפה מזרח |
| ארגונים ומוסדות | הרכבת המנדטורית • משמר הרכבת • משפחת סורסוק | תחנת חיפה מזרח |
| תחנות | אל חמה • אלרואי • בית שאן • חיפה מזרח • חיפה מרכז • כפר יהושע • עפולה • צמח | תחנת חיפה מזרח |
| גשרים | אל חמה • נהר הירדן • נחל יששכר • נחל קישון • נחל תבור | תחנת חיפה מזרח |
| אירועים | ליל הגשרים • ליל הרכבות • קרב סמח' | תחנת חיפה מזרח |
| הנצחה | חצר גשר הישנה • מוזיאון רכבת ישראל • רכבת האלונים • רכבת העמק (סרט) | תחנת חיפה מזרח |
התצפית ממצפור גשר אל-חמה והגשר ההרוס ברקע, 2016
Palestine Railways Schedule 1-5-1944
דג סלמנדרה

| דג סלמנדרה |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סמלטאים
משפחה:: דגי סלמנדרה
סוג:: Lepidogalaxias
מין:: דג סלמנדרה
שם מדעי
 Lepidogalaxias salamandroides ‏Mees, 1961

דג סלמנדרה (שם מדעי: Lepidogalaxias salamandroides) הוא מין של דג מסדרת הסמלטאים שבמחלקת מקריני סנפיר. דג זה מכונה דג סלמנדרה, לא עקב דמיונו לדו-חיים או לדגי הריאות ודומיהם, אלא כיוון שהוא יכול לשרוד עונות בצורת קשות על פני היבשה, קבור בחול. מין זה הוא היחידי בסוגו ובמשפחתו.
מאפיינים

ע"פ חוקרים מסוימים הוא צריך להיות בסדרה עצמאית (Lepidogalaxiiformes), אך ע"פ רוב שייך לסדרת הסמלטאים, בתוכם נמצאים דגי הסמלט (אנ') שהם דגי מאכל נפוצים המדיפים ריח חזק.
זהו דג דק באורך של עד 7 ס"מ וצבעו חום-ירוק מלמעלה ושקוף מהצד. עיניו אדומות והוא יכול לסובב את צווארו לכל כיוון.
הוא חי רק במערב אוסטרליה ומצוי רק בכמה נהרות כמו "נהר העצים השחורים" (Blackwood River) או "נהר קאנט" (Kent River). הנקבות מחכות לגובה המרבי של הנהרות ואז מטילה 400-500 ביצים במים. הדגיגים הקנים בוקעים באורך 5 מ"מ אך צריכים לצמוח במהירות והם טורפים חרקי מים למזונם. לקראת העונה היבשה הם חופרים מחילה בבוץ ונרדמים בה עד שהחורף חוזר. הם מגיעים לבגרות בגיל 5 שנים.
דג זה מצוי בקרבה לסיכון.
הערות שוליים

↑  דג סלמנדרה באתר הרשימה האדומה של IUCN
גשר הרכבת הטורקי נחל לבן

| --- | --- |

גשר הרכבת על נחל לבן - צידו המזרחי (צולם ב-2016)
 מידע כללי
 סוג:  גשר רכבת 
 מיקום:  מועצה אזורית רמת הנגב 
 מדינה:  ישראל 
 מייסדים:  האימפריה העות'מאנית 
 הקמה ובנייה
 תקופת הבנייה:  ?–1916
 תאריך פתיחה רשמי:  1916 
 תאריך פירוק:  1917 
 מידות
 אורך:  87 מ' 
 מידע טכני
 מפתחים:  11 
 קואורדינטות:  30°53′51″N 34°32′25″E﻿ / ﻿30.89758°N 34.54021°E﻿ / 30.89758; 34.54021
  (למפת צפון הנגב מוגדלת) גשר הרכבת הטורקי נחל לבן(למפת צפון הנגב רגילה) גשר הרכבת הטורקי נחל לבן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גשר הרכבת הטורקי נחל לבן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גשר הרכבת הטורקי נחל לבן
 
גשר הרכבת על נחל לבן - צידו המערבי (צולם ב-2016)
גשר הרכבת הטורקי על נחל לבן הוא גשר אבן שנבנה מעל נחל לבן, בתקופת מלחמת העולם הראשונה כחלק מהתשתית שהוקמה עבור מסילת הרכבת מנחל שורק לקוסיימה. הגשר פוצץ על ידי הבריטים ב-1917 על מנת למנוע מהטורקים העברת כוחות וציוד לסיני.
ההיסטוריה של הגשר

הגשר נבנה על ידי הטורקים במאי 1916 כחלק מפרויקט סלילת מסילת רכבת מתחנת הרכבת נחל שורק למרכז סיני שנבנתה על מנת לתמוך במאמץ הטורקי לכיבוש תעלת סואץ. פרויקט זה החל בקיץ 1915 ונמשך עד קיץ 1916 אז הגיעה המסילה עד תחנת עוג'ה אל-חפיר שם היה בסיס צבאי גדול. עם סיום הסלילה החלו הטורקים להסיע ציוד וכוחות לכיוון סיני. בעקבות תבוסת הטורקים בקרב רומני והתקדמות הבריטים לכוון עזה, ויתרו הטורקים על התוכנית לכיבוש תעלת סואץ ופנו לבצר את קו עזה. עקב כך נפסק המשך הסלילה לכוון סיני אולם הקו המשיך לשרת את הכוחות הטורקיים.
לאחר הכשלונות של הכוחות הבריטים לכבוש את עזה (קרב עזה הראשון וקרב עזה השני) חששו הבריטים שהטורקים ינסו לחדש את המתקפה לכוון תעלת סואץ ולכן ב-22 במאי 1917 יצא כח בריטי גדול מאזור תל שרוחן ויום למחרת חיבל ב-21 ק"מ של מסילה וב-9 גשרים בין ביר עסלוג' לעוג'ה אל-חפיר. אחד מהגשרים שחובל היה הגשר על נחל לבן. לאחר פעולה זו לא נבנו הגשרים מחדש ופעילות הרכבת, בקטע מביר עסלוג' דרומה לא חודשה.
מבנה הגשר וסביבתו

אורך הגשר היה כ-87 מטר. הוא נבנה ממזרח למערב על גבי 11 קשתות. יסודות הגשר (האומנות) נחפרו באפיק הנחל. הקשתות נבנו על ידי שימוש בפיגומי עץ שאיפשרו הנחת אבני הקשת ואבן הראשה בראשם. הגשר מולא באבני גוויל ואדמה ואבני גזית מסותתות בצד החיצוני.
נכון ל-2016 שרדו 3 קשתות בצידו המזרחי של הגשר וכן מספר בסיסי אומנה בצידו המערבי. חלק גדול מאבני הגשית של הגשר נגנב דבר שחשף את המילוי לפגעי מזג האוויר ומסכן את יציבות הקשתות שנותרו.
בסמוך לגשר הרכבת נמצא גשר רכב שבנו הבריטים עבור הכביש הבריטי הישן מבאר שבע ל-ניצנה. הכביש נזנח עם סלילת כביש 211. ממזרח לגשר הוקמה ב-1956 היאחזות נח"ל בשם "שיזף" (נקראה גם "שלח" ו"שדמות") שננטשה ב-1967.
הגשר (כמו גם כל מסילת הרכבת) הוכרז כאתר מורשת על ידי המועצה לשימור אתרי מורשת בישראל אולם לא נעשתה בו שום פעילות שימור.
ראו גם

פעולת החבלה במסילת הברזל הטורקית לקסיימה
הערות שוליים

↑  הטורקים אומנם בנו סוללה עד קוסיימה אבל הניחו פסים רק עד בארותיים
↑  גשרים נוספים שחובלו היו: גשר הרכבת הטורקי נחל רביבים, הגשר מעל נחל באר חיל, הגשר מעל נחל הבשור (ליד אשלים) וגשר הרכבת הטורקי על נחל ניצנה
↑  תופעת גניבת אבני הגזית אופיינית לכל גשרי הרכבת הטורקית ובחלק מהמקרים גרם הדבר להתמוטטות הגשרים
| מסילת הרכבת מנחל שורק לקוסיימה |
| --- | --- | --- |
| אישים | היינריך אוגוסט מייסנר | גשר הרכבת מעל נחל באר שבע |
| תחנות רכבת | תחנת נחל שורק • תחנת א-תינה • תחנת תל-שרע • תחנת באר שבע • תחנת ביר אל-מחטה בביר-עסלוג' | גשר הרכבת מעל נחל באר שבע |
| גשרים על נחלים | נחל שקמה • נחל פטיש • נחל באר שבע • הגשר בביר עסלוג' • נחל לבן • נחל ניצנה • נחל בארותיים | גשר הרכבת מעל נחל באר שבע |
| אתרים | מגדל המים בתחנת באר שבע | גשר הרכבת מעל נחל באר שבע |
| אירועים | פעולת החבלה במסילה לקסיימה • הפצצת תחנת באר שבע | גשר הרכבת מעל נחל באר שבע |
דוגמה לבניית גשר אבן קשתי על גבי פיגומי עץ
דולפין נהרות בוליביאני

| דולפין האמזונאס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
על־משפחה:: דולפיני נהרות
משפחה:: איניים
סוג:: איניה
מין:: דולפין נהרות בוליביאני
שם מדעי
 Inia boliviensis ‏ד'אורביני, 1834
תחום תפוצה


דולפין בוליביאני שוחה
דולפין נהרות בוליביאני (שם מדעי: Inia boliviensis) הוא מין ממשפחת האיניים שבתת סדרת לווייתני שיניים. מין זה דומה מאוד לדולפין האמזונאס ובהרבה מיונים משייכים אותו למין זה, אך לאחרונה הוא הופרד ממנו.
דולפין זה בעל לסתות עם יותר שיניים והוא מצוי בעיקר בנהרות ברחבי בוליביה, כמו מדיירה, בני, ממורה ונהרות נוספים. הם מצויים בחבורות במים ומנווטים ומוצאים את דרכם בעזרת איכון הד.
משנת 2012 הוא הוכרז כמין מוגן בבוליביה.
גראנט אקץ

| --- | --- |

 לידה:  25 באפריל 1974 (בן 50) סנט קלר, ארצות הברית 
 השכלה:  The Culinary Institute of America at Hyde Park 
 
גראנט אקאץ, 2010
גראנט אקץ (Grant Achatz ; נולד ב-25 באפריל 1974) הוא שף ומסעדן אמריקאי, המתמחה בגסטרונומיה מולקולרית.
שנותיו הראשונות והקריירה

בנערותו עבד אקץ במסעדות הוריו במישיגן, אחרי כן למד ב-The Culinary Institute of America בהייד פרק, ניו יורק. בתום לימודיו, עבד אקץ במסעדת "פרנץ' לונדרי" של תומאס קלר, ביוטוויל, קליפורניה, בה שהה ארבע שנים והגיע למדרגת סגן-שף. ב-2001 הוא עבר לשיקגו ונעשה שף מסעדת "טריו" (Chef) באוונסטון, אילינוי, שבעת בואו החזיקה בניקוד של ארבעה כוכבים ממובייל טראבל גייד. במהלך שלוש השנים הבאות, תחת פיקודו של אקץ, המוניטין של "טריו" נסק.
וב-2004 זכתה המסעדה בכוכב החמישי ממובייל טראבל גייד, ובכך הייתה לאחת מ-13 מסעדות בארצות הברית באותה שנה שהחזיקו בדירוג זה.
שנותיו הראשונות והקריירה > אליניאה

ב-2005, יצא אקאץ לדרך עצמאית, הוא פתח את מסעדת "אליני" (Alinea) בשכונת לינקולן פארק בשיקגו. המסעדה ממוקמת בהמשך הרחוב שבתחילתו נמצא תיאטרון Steppenwolf Theatre Company המפורסם והיא שוכנת בתוך בניין חסר הידור המורכב מלבנים אפורות, ושום שם אינו רשום עליו, אלא מספר הרחוב בלבד. בפנים, למסעדה אין בר, אין לובי, ויש 64 מקומות ישיבה. אקץ מציע לסועדים בחירה בין שני תפריטי טעימות, האחד בן 12 מנות והשני בן 28 מנות. כעבור שנתיים מפתיחתה העניק מובייל טראבל גייד את הניקוד המקסימלי של חמישה כוכבים ל"אליני". בכך היא הייתה לאחת מ-16 מסעדות בלבד בארצות הברית שהחזיקו בניקוד זה ב-2007.
באוקטובר 2008 כתב העת "גורמה" הכתיר את "אליני" כמסעדה הטובה ביותר בארצות הברית ברשימת "50 המסעדות הטובות באמריקה" שלו.
ב-2007 המגזין "רסטורנט" הוסיף את "אליני" לרשימת 50 המסעדות הטובות בעולם שלו, תחילה היא הופיעה במקום 36, ב-2008 הגיעה 15 למקום ה-21, ב-2009 למקום ה-10, וב-2010 התקדמה המסעדה למקום ה-7. בנוסף היא נבחרה על ידי המגזין למסעדה הטובה ביותר בצפון אמריקה. ב-2011 הגיעה המסעדה למקום ה-6 ברשימה העולמית של המגזין וגם נבחרה שוב על ידי המגזין למסעדה הטובה ביותר בצפון אמריקה.
בנובמבר 2009, אקץ וצוותה של "אליני" תכננו את תפריטה של מסעדת "איקרוס" (Ikarus) הנמצאת בזלצבורג, אוסטריה. מסעדת "איקרוס" מביאה מדי חודש שף מוביל מרחבי תבל על מנת שירכיב את תפריטה לאותו חודש ויאמן את צוותה.
מסעדת "אליני" מבחוץ
הכניסה למסעדה
טלה
אוכמניות
שוקולד
ריבס
לובסטר
צ'באטה
בטן חזיר
ספריו

באוקטובר 2008, גראנט אקץ פרסם ביחד עם ניק קוקונאס (Nick Kokonas) את הספר " אליני ", המציג למעלה מ-100 ממתכוני המסעדה. הספר עוקב אחרי החיים במטבח של אקץ וצוותו, וכולל למעלה מ-400 תצלומים מאחורי הקלעים מעשה ידיה של לרה קסטנר (Lara Kastner).
ביוני 2009, אקץ וקוקונאס חברו יחדיו לכתיבת הספר "החיים, על הקו" (Life, On the Line), המגולל את סיפורה של אליני ושל מאבקו של אקץ במחלת הסרטן, הספר ראה אור בהוצאת גות'אם (Gotham Books) ב-3 במרץ 2011.
פעילויות אחרות

אקץ היה אורח באוניברסיטת הרווארד באוקטובר 2010, העניק הרצאה בסדרת הרצאות אודות מדע ובישול הקרויה בשם "המצאה מחדש של מרקם וטעם האוכל".
חייו האישיים

ב-23 ביולי 2007 הודיע אקץ שהוא אובחן כחולה בקרצינומת תאי קשקש בשלב 4 בפה, שייתכן שהתפשט לבלוטות הלימפה שלו. ב-18 בדצמבר 2007, הכריז אקץ שהוא חופשי מסרטן. הוא זקף זאת לזכות סדרת טיפולי כימותרפיה והקרנות שעבר במרכז הרפואי של אוניברסיטת שיקגו, שהעלימו את סממני מחלת הסרטן. הטיפול לא הצריך ניתוח פולשני בגרונו של אקץ.
ספריו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לקריאה נוספת

"Edge Cuisine: Grant Achatz", pp. 101-149. in Michael Rhulman, The Reach of a Chef: Beyond the Kitchen, Viking, Penguin Group, 2006.